**Кеген аудандық қоғамдық кеңесі отырысының**

 **№ 8 ХАТТАМАСЫ**

Кеген ауылы 31 шілде 2023 жыл.

 Отырыстың төрағасы: Нұғман Алмасбек Нөкербанұлы- қоғамдық кеңестің төралқа мүшесі.

 Хатшысы- Қозыбағар Тұраш Асырандықызы- қоғамдық кеңестің хатшысы.

Қатысқан қоғамдық кеңес мүшелері:

1. Батырханұлы Мұхтар
2. Бейқұтбай Ғани
3. Біржансалова Тоғжан Қанатқызы
4. Көнеева Бақытгүл Демежанқызы
5. Мейманқұлов Болат
6. Сатенов Байболат Асқарбайұлы

7. Узекбаев Талғат Өтепбергенұлы

Себепті жағдайлармен қоғамдық кеңес мүшелері: Х.Зықаев, Ү.Албанов, С.Досымбеков, Ш.Жанбабаева қатысқан жоқ.

 **К Ү Н Т Ә Р Т І Б І:**

 1. Ауданның «Кәсіпкерлік бөлімі» мемлекеттік мекемесінің ауданда шағын және орта кәсіпкерлікті дамытуда атқарған және алдағы уақытта атқаратын жұмыстары жайлы бөлім басшысы Қ.Бектеновтың есебі.

2. Ауданның «**«**Ішкі саясат, мәдениет, тілдерді дамыту және спорт бөлімі» мемлекеттік мекемесініңқоғамдық ұйымдармен байланысы және бөлімнің аудан көлемінде атқарып жатқан жұмыстары жайлы бөлім басшысы Е.Қалқаевтың есебі.

 **Күн тәртібіндегі бірінші мәселе** **бойынша**

Ауданның «Кәсіпкерлік бөлімі» мемлекеттік мекемесінің ауданда шағын және орта кәсіпкерлікті дамытуда атқарған және алдағы уақытта атқаратын жұмыстары жайлы бұрынғы бөлім басшысы Бектенов Қанат Әуесханұлы хабарлама жасады.

Сөйлеушілер: Т.Узекбаев:

- Ауданда шаштараздардың қызмет ақысы 1000 теңгеден жоғары, ал шығыны көп моншаның қызмет ақысы 600 теңге. Осы бағаларды реттеуге болама Жауап:

- Кәсіпкерлік бөлім тек әлеуметтік маңызы бар тауарлардың бағасына ғана бақылау жасап, реттейді. Басқа кәсіп түрлерінің бағаларына бақылау жасай алмаймыз.

А.Нұғман:

- Былтырғы жылы 27 адам грант алуға құжат тапсырып, олардың 11-і грант ұтып алыпты. Осы грант ұтып алғандар жеке істерін ашып, нақты жұмыс істеп жатыр ма? Қанша жұмыс орнын ашты? Бақылау жұмысын жүргізесіздерме?

Жауап:

- Былтырғы жылыгрант ұтып алған 11-адамның біразы ақшаларын биыл алды, кәсіптерін енді бастап жатыр. Олар «Даму» кәсіпкерлік орталығына есеп береді, жылына бір рет прокуратура тарапынан тексеріледі.

М.Батырханұлы:

- Тоғызбұлақ ауылынан О.Қамбаев авто жөндеу орталығын ашуға грант алған, енді соған жер сұрап отыр. Грант аларда жер телімі болмаған ба?

Жауап:

- Өзінің жер телімі жоғары кернеулі тоқ желісінің астында болғандықтан, ол жерге салуға болмайтындықтан, басқа жер телімін сұрап отыр.

А.Нұғман:

- Грант алған адамдардың ашқан жеке істері бойынша кәсіпкерлік бөлімнің бұрынғы басшысы Қ.Бектенов, жаңа басшы Ж.Өмірзақов, аудандық мәслихаттың депутаттарымен, аудандық жұмыспен қамту орталығының мамандарымен бірлесіп, мониторгингтік топ құрып аралап, мән жайды білу керек деген ұсынысым бар.

 Күн тәртібіндегі мәселені қарап,талқылай келе ауданның қоғамдық

 кеңесі **ҚАУЛЫ ҚАБЫЛДАДЫ:**

1.Ауданның «Кәсіпкерлік бөлімі» мемлекеттік мекемесінің ауданда шағын және орта кәсіпкерлікті дамытуда атқарған және алдағы уақытта атқаратын жұмыстары жайлы бұрынғы бөлім басшысы Бектенов Қанат Әуесханұлының есебі еске алынсын.

2. Грант алған адамдардың ашқан жеке істері бойынша кәсіпкерлік бөлімнің бұрынғы басшысы Қ.Бектенов, жаңа басшысы Ж.Өмірзақов, аудандық мәслихаттың депутаттарымен, аудандық жұмыспен қамту орталығының мамандарымен бірлесіп, мониторгингтік топ құрып кәсіпкерлерді аралап, мән жайды білу бөлім басшысы Ж.Өмірзақовқа ұсынылсын.

3. Ауданда шағын және орта бизнесті дамытуда бүгінгі отырыс барысында айтылған ұсыныстар мен сын ескертпелер бойынша шара жасап, атқарылған жұмыстар жайлы аудандық қоғамдық кеңеске қыркүйек айының 15-ші жұлдызына хабарлама беру, бөлім жұмысын жандандыру бөлім басшысы Ж.Өмірзақовқа ұсынылсын.

**Күн тәртібіндегі** **екінші мәселе** бойынша Ауданның «**«**Ішкі саясат, мәдениет, тілдерді дамыту және спорт бөлімі» мемлекеттік мекемесініңқоғамдық ұйымдармен байланысы және бөлімнің аудан көлемінде атқарып жатқан жұмыстары жайлы бөлім басшысы Қалқаев Еркінбек Нұрахметұлы хабарлама жасады.

Сұрақтар:

 Т.Узекбаев:

- Ауданда бір спорттық ядро бар дедіңіз. Ол не және қайда? Ауданда жоқ нәрсе ғой.

 Жауап: Есепте бар, бірақ ауданда нақты жоқ.

 Б.Көнеева:

- Аудандық мәдениет үйі жанында қандай үйірмелер бар? Оларға кімдер қатысады ? Әр ауылдық округте әжелер бар. Олар әр түрлі мәдени шараларға қатысуда. Алайда олар арнайы киімдерін өз қаржыларына алуда. Киіммен және мәдени шараларға апаруды кім қамтамасыз ету керек?

Жауап: Аудандық мәдениет үйінде үйірмелер жұмыс істейді.

Әжелерге байланысты биыл 80 млн. теңгеге қажетті заттар тізімін жасап, облыстық басқармаға тапсырыс бердік.

 Б.Мейманқұлов:

- Ауданда радио, телевидение жоқ. Бір ғана бұқаралық ақпарат құралы «Қарқара» газеті бар. Бүгінгі күні газеттің жағдайы нашар, Таралымы төмен. Осы газеттің тендерге қатысуына ықпал етпедіңіздерме?

 Жауап:

- Газеттің жағдайынан хабардармыз. Газетті жекешелендірмеуге тырыстық, бірақ жекешеленіп кетті. Газет аптасына бір рет қана жарық көреді. Шыққан газет пошта арқылы келіп, таратылады. Бүгінгі таңда жұртшылық бар жаңалықпен әлеуметтік желі арқылы газеттен бұрын танысып алады. Соның әсерінен баспасөзге жазылу азаюда. Бөлім тарапынан аудан тұрғындарына ауданның тыныс-тіршілігінен хабардар бол үшін аудандық газетке жазылу керектігі жайлы айтып жүрміз. Ешкімді міндеттеп жаздыра алмаймыз. Газет журналистеріде халық арасына шығып, үгіт-насихат жүргізулері керек. Биылғы тендерді облыс өткізді.

 Ғ.Бейқұтбай:

- Тендерді Іле, Қарасай аудандары ұтып алды. Олардың біздің ауданда бірде- бір тілшісі жоқ. Мекемелердің жіберген материалдарын жаратпай, газетке баспады. Бұған не айтасыз? Қаржыны қалай төлейсіздер?

 Жауап: Нақты атқарған жұмысына ғана қаржы аударамыз. Жыл соңында жұмсалмаған қаржыны кері қайтарамыз.

А.Нұғман:

- Кеген ауылындағы ескі мешіттің ғимаратын басқа мақсатқа жаратуға болады ма?

Жауап:

 Қ.Бектенов:

- Ол ғимарат аудандық кітапхананың теңгерімінде тұр. Оны бұзып, орналасқан жеріне басқа нысан салу керек шығар.

А.Нұғман:

- Қарқара ауылының кіреберісіндегі ескі мешітті де іске жаратуға болатын шығар? Жарамаса бұзу керек шығар.

- Ардагерлер мен ақсақалдар кеңесінің жұмысы туралы толық мәлімет қайда? Ақсақалдар ұрпақ тәрбиесімен қашан айналысады, ұлттық құндылықтарды насихаттауы қайда? Ақсақалдар алқасының жұмысына неге басшылық жасамайсыңдар?

- Шырғанақ ауылындағы балалар спорт алаңы жөнделді ме? Бөлінген бюджет қаржысы қайда жұмсалды?

Жауап: ауыл жастарымен ретке келтірілді.

 Б.Көнеева:

- Облыспен жасалған меморандум бар емеспе, сол бойынша жұмыс жүргізу керек қой.

Ауданда жастар саябағы бар, спорт кешені бар. Бірақ зейнеткер қарттардың баратын орны жоқ. Басқа аудандарда арнайы орталықтар ашылуда.

Аудан орталығынан зейнеткерлер үшін «Белсенді, ұзақ өмір сүру орталығы» ашылса, бос уақыттарын тиімді өткізіп, бір мезгіл өзара әңгімелесіп, күйкі тірліктен арылып, көңіл көтергендеріне жақсы болар еді. Бөлім тарапынан осы мәселені жоғары орындарға жеткізсе деген ұсынысым бар.

А.Нұғман:

- Өте орынды ұсыныс. Қоғамдық кеңес атынан аудан әкіміне де ұсыныс білдірейік.

 Күн тәртібіндегі мәселені қарап, талқылай келе ауданның қоғамдық

 кеңесі **ҚАУЛЫ ҚАБЫЛДАДЫ:**

1. Ауданның «**«**Ішкі саясат, мәдениет, тілдерді дамыту және спорт бөлімі» мемлекеттік мекемесініңқоғамдық ұйымдармен байланысы және бөлімнің аудан көлемінде атқарып жатқан жұмыстары жайлы бөлім басшысы Е.Қалқаевтың есебі еске алынсын.

2. Айтылған сын-ескертпелерден қорытынды шығару, қоғамдық ұйымдармен байланысты нығайтып, бірлесіп жұмыс істеу, аудан орталығынан зейнеткер қарттар үшін «Белсенді, ұзақ өмір сүру орталығын» ашуға көмектесу жайлы тиісті орындарға жеткізу арқылы ықпал ету бөлім басшысы Е.Қалқаевқа ұсынылсын.

 Осы қаулылар қабылдансын деп аудандық қоғамдық кеңестің 8 мүшесі

 дауыс берді. Қарсы, қалыс жоқ.

**Аудандық қоғамдық кеңестің төралқа мүшесі,**

 **қоғамдық кеңес төрағасының м.у.а. А.Нұғман**

 **Аудандық қоғамдық кеңестің хатшысы Т.Қозыбағар**